
కేంద్రానికి సీఎస్ ఎస్పీ సింగ్ విజ్ఞప్తి పలు శాఖల కార్యదర్శులతో భేటీ న్యూఢిల్లీ, మార్చి 6 (ఆంధ్రజ్యోతి): రాష్ట్ర ప్రభుత్వానికి రావాల్సిన బకాయి నిధులను విడుదల చేయాలని కేంద్రంలోని వివిధ శాఖల కార్యదర్శులకు రాష్ట్ర ప్రభుత్వ ప్రధాన కార్యదర్శి ఎస్పీ సింగ్ విజ్ఞప్తి చేశారు. ఈ మేరకు సోమవారం ఢిల్లీలో ఆయన తొలుత కేంద్ర పంచాయతీరాజ్ శాఖ కార్యదర్శి జితేంద్ర శంకర్ మాథుర్తో భేటీ అయ్యి రాష్ట్రంలో పంచాయతీరాజ్ శాఖ పురోగతిని వివరించారు. పెండింగ్ నిధులను సత్వరమే విడుదల చేయాలని కోరారు. కేంద్ర తాగునీరు, పారిశుద్ధ్య శాఖ కార్యదర్శి పరమేశ్వరన అయ్యర్ను కలిసి తాగునీటి సరఫరాకు సంబంధించి రూ.750 కోట్లు, స్వచ్ఛభారత్ పథకం కింద రూ.100 కోట్లు ఇవ్వాలని కోరారు.  వ్యవసాయ శాఖ అదనపు కార్యదర్శి సంజయ్కుమార్ కృష్ణతో భేటీ అయ్యి రాషీ్ట్రయ కృషి వికాస్ యోజనకు సంబంధించిన నిధులు త్వరగా ఇవ్వాలని విజ్ఞప్తి చేశారు. భారీ పరిశ్రమల శాఖ కార్యదర్శి గిరీష్ శంకర్తో సమావేశమై రాష్ట్రంలో పరిశ్రమల ఏర్పాటు, పారిశ్రామికాభివృద్ధికి తీసుకోవాల్సిన చర్యలు, రాష్ట్రంలో ఖాయిలా పడ్డ పరిశ్రమల పునరుద్ధరణ తదితర అంశాలపై చర్చించారు. కేంద్ర ఆరోగ్య శాఖ కార్యదర్శి సీకే మిశ్రాను కలసి బీబీనగర్లో ఎయిమ్స్ ఏర్పాటుపై, గ్రామీణాభివృద్ధి శాఖ కార్యదర్శి అమర్జీత్ సిన్హాతో భేటీ అయి గ్రామీణ ప్రాంతాల్లో రెండు పడక గదుల ఇళ్ల నిర్మాణ అంశంపై చర్చించారు. పీఎంజీఎస్వై, ఉపాధి హామీ పథకాల కింద రాష్ట్రానికి రావాల్సిన బకాయిలు చెల్లించాలని కోరగా.. తక్షణం రూ.150 కోట్లు విడుదల చేస్తామని సిన్హా హామీ ఇచ్చారు. జలవనరుల శాఖ కార్యదర్శి అమర్జీత్ సింగ్తోనూ ఎస్పీ సింగ్ భేటీ అయ్యారు. తెలంగాణ రెసిడెంట్ కమిషనర్ అరవింద్కుమార్ కూడా పాల్గొన్నారు.

kendraaniki cs espy sing vignapti palu saakhala kaaryadarsulatoe bheti newdhilly, marchi 6 (aandhrajyoti): rashtra prabhutvaaniki ravalsina bakayi nidhulanu vidudala cheyalani kendramloni vividha saakhala kaaryadarsulaku rashtra prabhutva pradhaana kaaryadarsi espy sing vignapti chesaru. ee meraku somavaram dhilleelo aayana toluta kendra panchayatiraj saakha kaaryadarsi jitendra shankar maathurtho bheti ayyi rashtramlo panchayatiraj saakha purogatini vivarinchaaru. pending nidhulanu satvarame vidudala cheyalani koraru. kendra taguneeru, paarisuddhya saakha kaaryadarsi parameshwarana ayyarnu kalisi taguneeti sarafaraaku sambandhinchi roo.750 kotlu, swachchabharat pathakam kinda roo.100 kotlu ivvaalani koraru.  vyavasaaya saakha adanapu kaaryadarsi sanjaykumar krushnatho bheti ayyi rasheetraya krushi vikas yojanaku sambandhinchina nidhulu twaragaa ivvaalani vignapti chesaru. bhari parisramala saakha kaaryadarsi girish sankartho samavesamai rashtramlo parisramala erpaatu, paarisraamikaabhivrudh teesukovaalsina charyalu, rashtramlo khayila padda parisramala punaruddharana taditara amsaalapai charchinchaaru. kendra aarogya saakha kaaryadarsi seeke mishraanu kalasi beebeenagarlo aims erpatupai, graameenaabhivruddhi saakha kaaryadarsi amarjeet sinhaato bheti ayi graameena praantaallo rendu padaka gadula illa nirmaana amsampai charchinchaaru. pmgs, upaadhi haami pathakaala kinda rashtraniki ravalsina bakaayilu chellinchaalani koraga.. takshanam roo.150 kotlu vidudala chestamani sinha haami icharu. jalavanarula saakha kaaryadarsi amarjeet singtoonuu espy sing bheti ayyaru. telamgaana resident commisioner aravindkumar kuudaa paalgonnaaru.